עיר הבירה של אומת האש -
הנה הוא!
תפסו אותו!
הוא שם! תפסו אותו!
הנה הוא! - אל תיתנו לו לברוח!
אחריו!
עצור!
כשף אדמה.
מהר!
בוא!
עכשיו!
מהר, אחריו!
תן את זה למלך האדמה. הם עומדים לפתוח במלחמה!
הנה! - צא! עכשיו!
איחרת את המועד.
תוכניות הקרב שלך כבר בדרך לממלכת האדמה.
טוב מאוד.
סימן שכולם יתמקדו בממלכת האדמה.
כולם מלבדנו.
נהיה מוכנים למתקפה שלכם.
כשהמלך שלך יקבל את התוכניות האלה,
הוא יסיט את כוחותיו לגבולות שלכם,
ויגייס את תמיכתן של האומות האחרות.
שבטי המים, ונוודי האוויר, והעולם כולו
יתרכזו בכשפי האדמה.
רצית שנדע?
אנחנו לא המטרה האמיתית.
אני מכוון גבוה יותר.
הרבה יותר.
למה?
למה אתה עושה את זה?
מפני שזמננו הגיע.
תחבולה פיקחית, הוד מעלתך.
אך מבחינה טקטית, כשפי אוויר אינם האיום.
לא מדובר בכשפי האוויר.
מדובר באחד שחי ביניהם.
היחיד שעלול לעמוד בדרכנו.
אך האווטאר טרם נתגלה.
ולכן עלינו להרוג את כולם.
מים.
אדמה.
אש.
אוויר.
במשך אלפי שנים, ארבע האומות חיו בהרמוניה,
בשלום שהתאפשר בזכות האווטאר.
היחיד בעל היכולת לשלוט בכל ארבעת היסודות,
ולשמור על האיזון העדין בין האומות.
כשאווטאר אחד מת,
רוחו מתגלגלת ונולדת בגוף חדש,
במעגל נצחי.
מאז מותה של האווטאר האחרונה,
הגלגול החדש טרם הופיע.
וכך, אדון האש סוזין,
מנהיגה האכזר של אומת האש,
מאמין שזה הרגע בו עליו לפתוח במערכה חסרת רחמים לכיבוש העולם.
הצעד הראשון שלו הוא לחסל את היחיד
שיכול לעמוד בדרכו:
הבא שישלוט בכל ארבעת היסודות.
כשף אוויר,
שאולי אינו מוכן עדיין לאחריות הנלווית לתפקיד...
האווטאר.
אווטאר: כשף האוויר האחרון -
אנג -
מקדש האוויר הדרומי -
אנג!
שוויצר.
מה? רק נהניתי מהנוף.
הנזיר צוטופ חיפש אותך.
שוב לא באת לאימון!
כל פעם אותם תרגילים. אתה יודע שאני כבר יודע את כל זה.
אנג.
אמנם אתה מתקדם יותר מהאחרים,
אבל יש לך עוד הרבה ללמוד.
ותאמין או לא,
יום אחד אולי תצטער שלא בילית יותר עם המורים שלך.
אז תצטרף לתלמידים האחרים ותעזרו בהכנות לחגיגות כוכב השביט.
יש עוד עבודה רבה
לפני שנוודי האוויר מהמקדשים האחרים יגיעו.
כמה יבואו?
תראו, למעלה!
כולם.
בוא, אנג! הם שם למעלה!
חכו!
סיפרת לו?
זה לא היה הזמן הנכון. - הזמן הנכון?
אין לנו המותרות לחכות לזמן הנכון.
אנחנו חייבים לדבר עם המועצה. עכשיו.
אנג תמיד היה עילוי.
כשף האוויר הצעיר ביותר בהיסטוריה
שיקבל סימונים של מאסטר.
אבל הוא רק בן 12.
אי אפשר לבקש זאת ממנו.
אדון האש סוזין מתכנן לתקוף את ממלכת האדמה.
שבטי המים כבר שולחים לוחמים כתגבורת לכשפי האדמה,
וגם עלינו לעזור להם.
ואנחנו זקוקים לאווטאר.
כן, אנג הוא רב עוצמה,
אך יש לו עוד הרבה ללמוד
על אחריות,
ציפיות,
הקרבה.
יותר מכול,
עליו לדעת מי הוא.
אם נשלח אותו מכאן לפני שילמד את כל זה,
הוא עוד עלול לא להיות מה שעליו להיות.
והוא, והעולם,
לא יתאוששו מזה.
תפקיד האווטאר הוא אחריות כבדה
שלא מתאימה לילד.
אך לא תפקידנו להחליט מי יישא בנטל הזה.
חוששני שהתקרבת לאנג יותר מדי ולכן אינך מבחין בזה, האח גיאצו.
אנג מוכרח לעזוב מיד ולהתחיל באימון בתורות הכשפות האחרות.
לנו נותר רק לקוות שהוא יוכל עוד להשפיע.
תמיד צריך לעבוד כל כך הרבה כשיש חגיגת כוכב שביט?
האחרונה הייתה לפני מאה שנה, ותאמין או לא,
אני לא די זקן ולא נכחתי בה.
חשבתי שכן.
זוכר את הפעם האחרונה שהבאתי אותך לכאן?
בטח. כאן קיבלתי את הקעקועים שלי.
לרוב מקבלים את הסימונים בהיכל הראשי, אבל רציתי שתקבל את שלך בנוכחות יאנגצ׳ן,
כשפית האוויר האחרונה שהייתה האווטאר.
כשהיא מתה, האווטאר הבא נולד
באומה הבאה בתור במעגל הנצחי, אז...
אחרי מותה של יאנגצ׳ן
בא קורוק משבטי המים,
ואז קיושי מממלכת האדמה...
ואז רוקו מאומת האש.
זאת אומרת שהאווטאר הבא
יהיה שוב כשף אוויר.
רוחה מהדהדת באחד מאיתנו.
אנג, תמיד היית מיוחד.
כשף האוויר המוכשר ביותר שהכרתי מימיי.
לא ביקשתי להיות מיוחד.
אבל כזה אתה.
אנג,
אתה הוא האווטאר.
אומת האש צועדת בנתיב אפל.
פעולותיהם מאיימות להפר את האיזון בעולם.
רק האווטאר, היחיד ששולט בכל ארבעת היסודות,
יכול להציל את העולם.
העולם זקוק לאווטאר.
העולם זקוק לך, אנג.
עליך לצאת מיד כדי שתוכל להתחיל באימון בתורות הכשפות האחרות.
מיד?
לעזוב את החברים שלי? את הבית? ואותך?
דבר כזה
היה עול גדול על כל אחד,
אבל אתה לא כל אחד, אנג.
אתה חזק,
וטוב־לב,
ונדיב.
זכור את זה.
זכור תמיד מי אתה.
קשה לי לדמיין מועמד מתאים ממך לקבלת הכוחות האלה.
אבל אני לא רוצה את הכוחות.
וזו הסיבה שתהיה אווטאר גדול.
למה אני חייב להיות שונה?
אני לא יכול פשוט...
להמשיך להעמיד פנים שאני חבר שלך?
אתה באמת חבר שלי.
תמיד תהיה חבר שלי.
היי, אפה.
גם אתה לא נרדם, אה?
גיאצו אומר שאני אמור להיות האווטאר.
אני.
הנזירים לא סומכים עליי אפילו שאאכיל את גורי הביזונים, ואני אמור להציל את העולם?
הוא אמר שאני צריך לזכור מי אני.
אבל אני יודע מי אני.
אני אוהב לשחק כדור אוויר ולאכול עוגות בננה,
ולעשות שטויות עם החברים שלי. זה מי שאני.
לא מישהו שיכול לעצור את אומת האש.
לא מישהו שיכול למנוע מלחמה.
הילדים האחרים תמיד אומרים שיש לי מזל בגלל היכולות שלי,
אבל הייתי מתחלף עם כל אחד מהם.
אני לא רוצה לעזוב.
אני לא רוצה את האחריות.
אני מפחד מהכוח שלי. אני מפחד להיות לבד!
אני מפחד.
אתה צודק.
אני רק צריך לעלות למקום שבו הכול נראה הגיוני יותר.
לפחות בינתיים.
ייפ ייפ!
זכרו:
בלי ניצולים.
אחים ואחיות, אנחנו מותקפים!
מה קורה פה? - בואו איתי! מהר!
איפה אנג?
אנג!
מהרו, קדימה!
מזג האוויר נהיה סוער, אפה. אולי כדאי שנחזור הביתה.
כן! שמרו על שקט. תהיו מוגנים שם.
היישר לפינה.
תתכופפו.
זה בסדר, אפה!
תחזיק מעמד!
יכולתם אולי לנצח בלילה אחר...
אבל לא כשכוח כוכב השביט בידינו!
מפרץ הזאב -
בואי!
טוב, תקשיבו.
אנחנו מאיישים את החומה במשמרות של שלוש שעות,
אבל על חלקכם אי אפשר לסמוך שתישארו בעמדות שלכם.
אז החל מעכשיו,
שני שומרים בכל עת. כלומר, מספר כפול של משמרות.
יש לכם בעיה?
לא חשבתי. טוב, בחזרה לעבודה.
בואי נלך.
לאן הולכים?
סירות הדיג חזרו ריקות.
כדי שמשהו ייעשה כמו שצריך, צריך לעשות אותו בעצמך.
הם פשוט לא מעריכים את המנהיגות המדהימה שלך.
נכון, הם לא מבינים ש...
מצחיק מאוד.
קטרה!
אז איפה היית קודם?
שוב כישפת מים, נכון?
אל תדאג, אף אחד לא ראה אותי.
לא שזה משנה.
בטח שזה משנה. אם מישהו מאומת האש יגלה שאת כשפית מים...
אף אחד מאומת האש לא התקרב לכפר כבר שנים.
חוץ מזה, אין מה לראות.
פינגווין בונה יכול לכשף מים יותר ממני.
מוטב ככה.
את צריכה לעזור יותר בכפר בכל מקרה.
מוכנות לקרב זה לא הכול.
אנחנו במלחמה. - כשפות המים בנתה את התרבות שלנו.
זו דרך החיים שלנו. עלינו לשמור עליה.
עלינו לשמור על עצמנו. - אני יודעת!
ואם אבא היה פה... - אבל הוא לא פה. אני פה.
קטרה.
תעשי פרצופים אחר כך. עכשיו תחתרי.
עבודה טובה.
אני לא עושה את זה.
סוקה!
את בסדר?
אוי לא...
זה לא טוב.
מה זה?
מוזר.
אם לא נשיג את הסירה, נהיה מזון לדגים.
זה יהיה אירוני.
אולי אוכל לצוף לשם על קרח?
קטרה?
סוף סוף.
מאיפה הוא בא?
אני לא יודעת.
יופי, לא נמות.
בואי נחזור הביתה.
מה את עושה?
לא חשבת להשאיר אותו פה?
קטרה, קרחון זוהר מוזר התפוצץ, והשאיר מאחוריו...
איש קטן, קירח ומוזר.
מה מזה גורם לך לחשוב, ״יופי, בוא ניקח אותו הביתה״?
סוקה, הוא רק ילד.
אי אפשר להשאיר אותו כאן.
זה לא מוצא חן בעיניי, אבל למה לשמוע לי? אני רק האחראי על בטיחות הכפר.
הוא נראה מת. - מה הסימן הזה על הראש שלו?
תנו לי לבדוק.
לא ייתכן.
מה, סבתא?
זה כשף אוויר.
לא יכול להיות. אין יותר כשפי אוויר.
טוב, לא נקבל תשובות עד שהוא יתעורר.
צריך לתת לו לנוח.
בואו.
היישוב היחיד באזור הוא כפר של שבט המים בטריטוריית הקוטב הדרומי. לשם צריך להגיע.
שם לדעתך נמצא את האווטאר? - כן.
בגלל האור?
אתה חושב שאני סתם מדמיין?
לפעמים קרן אור היא רק הבהוב בשמי החורף.
במשך שלוש שנים רדפתי אחרי כל רמז, כל שמועה,
כל לחישה אודות האווטאר,
ואמשיך בזה עוד שלוש שנים במידת הצורך.
הנסיך זוקו, אינני חושב שאביך ירצה...
אבי גירש אותי עד שאמצא את האווטאר,
וזה בדיוק מה שאעשה.
אני רק אומר שקשה לראות אותך מפתח תקוות בכל פעם שאתה רואה...
סימן.
הכול שווה בשביל הרגע בו אחזור הביתה בגאון ואתפוס את מקומי כיורשו של אדון האש.
אולי הגיע הזמן לחשוב שכס המלכות הוא לא הכול.
אולי בשבילך הוא לא היה כזה.
אבל עבורי...
הוא הגורל שלי.
בואו!
תפסתי אותך!
היי, תתרחקו ממנו!
מה, שכחתם לגמרי את האימונים שלכם?
מה אמרתי לכם על ערנות?
הוא עלול להיות האויב. - האויב?
אני לא האויב.
אז מי אתה?
אני אנג.
איפה אני?
איך הגעתי הנה? - תגיד לי אתה.
רגע...
אפה?
אפה!
איפה אפה?
סוקה!
ראית אותו?
כן.
זה לא מוזר בכלל.
אפה!
הוא באמת כשף אוויר!
ראיתם את אפה?
הביזון המעופף שלי?
שש רגליים, קרניים, חצים חומים?
ביזון מעופף.
ביזון מעופף! - החזרתיות לא עוזרת.
מה זה?
אפה!
ביזון מעופף.
אמרת שנפלת למים בסערה?
היא הופיעה פתאום.
מזג האוויר השתגע כשהתרחקתי מהבית.
מקדש האוויר הדרומי.
שם גרים נוודי האוויר.
טוב, לא כל נוודי האוויר,
אבל רובם בדיוק הגיעו לחגיגות כוכב השביט.
חגיגות כוכב השביט...
סבתא?
מים, אדמה, אש, אוויר.
פעם, ארבע האומות חיו יחד בהרמוניה.
ואז הכול השתנה, כשאומת האש תקפה.
רק האווטאר, אדון כל ארבעת היסודות,
יכול היה לעצור בעדם.
אבל כשהעולם היה זקוק לו יותר מכול,
הוא נעלם.
וכך, אומת האש צעדה והמיטה חורבן,
והטילה אותנו לתוך תקופה אפלה.
כל בני הכפר מכירים את הסיפור הזה.
אבל אתה לא.
נכון, בחור צעיר?
כשם שאינך יודע שכשפי האוויר
לא נראו מזה דורות,
ושמקדש האוויר הדרומי היה הראשון שנכבש,
מפני שהיית לכוד בקרח כל הזמן הזה.
הפעם האחרונה שכוכב השביט נראה בשמיים
הייתה לפני מאה שנה.
הוא אולי נראה כמו ילד,
אבל הוא הרבה יותר מזה.
הוא כשף האוויר האחרון.
מכל המקומות שאפשר לגרור אותנו אליהם, הוא בוחר במקום הקר ביותר בעולם.
למה האותות שלו אף פעם לא מובילים למקום עם מעיינות חמים?
יש לך משהו לומר, סגן ג׳י? - לא, המפקד.
תנו לי להבהיר משהו:
המשימה שלנו חיונית לעתידה של אומת האש,
ולכן אנחנו נמצא את האווטאר.
אנחנו נוכיח את ערכנו,
ואנחנו נחזור לבתים ולמשפחות שלנו.
או שנמות בדרך.
אתה בסדר?
מאה שנה.
כל החברים שלי,
כל מי שאני מכיר...
כולם אינם.
אני מצטערת.
תאמין לי, אני יודעת כמה קשה לאבד אנשים יקרים.
כשהייתי קטנה,
לא ממש הבנתי את המלחמה.
עד ללילה שבו כשפי האש באו.
הם השמידו כל מה שעמד בדרכם.
כל דבר.
כל אחד.
אחרי זה, אבא שלנו יצא עם הלוחמים האחרים בעקבות כשפי האש.
זה היה לפני שלוש שנים, ומאז לא ראינו אותו.
הוא הטיל את הפיקוד על סוקה,
בדיוק כשמלאו לו 13.
הוא כנראה נאלץ להתבגר מהר.
כמו כולנו.
אנחנו אף פעם לא באמת מוכנים...
עד שאין ברירה.
הם היו חלק מהמתקפה הראשונה של אומת האש על שבט המים.
כשפי האש היו אכזריים.
מאז, אומת האש כבשה את רוב העולם.
אבל כשפי המים ממשיכים להשיב מלחמה.
במיוחד בצפון.
וממלכת האדמה עדיין מחזיקה מעמד.
אנחנו מקווים.
היו לי חברים באומת האש.
הייתי מבקר אצלם.
היום כבר לא מבקרים באומות אחרות.
אנשים מתיידדים רק עם בני מינם.
טוב.
הכישורים שלך בשיאם.
אני חייב להיות במיטבי בקרב עם הלוחם האולטימטיבי.
אומרים שהאווטאר קיושי הביסה לבדה פלוגה שלמה של חיילי ממלכת האדמה.
טוב, בהחלט התכוננת מספיק.
ועכשיו, אפשר להציע לך כוס תה יסמין?
נניח שנמצא את האווטאר, ושתצליח להביס אותו.
משימה שבעיני אביך היא בלתי אפשרית.
חזרתך הביתה עשויה להיות...
בלתי צפויה.
אתה טועה.
אף אחד לא בא הנה.
זה מקום שקט ונסתר.
את כשפית מים!
בקושי.
אני מנסה להשתפר, אבל...
אני כשפת המים היחידה שנותרה בשבט הדרומי. סוקה לא אוהב שאני מתאמנת, כי...
הוא חושש שאומת האש תגלה, ו...
ומה?
יש סיבה לכך שאני כשפית המים היחידה שנותרה בכפר.
הם הרגו את כל האחרים.
סוקה פשוט לא מבין.
אני לוחמת. אני צריכה לעזור לשבט שלנו יותר.
הנזירים אמרו לי שכשפות זה עניין של אנרגיה ואיזון.
כשאת מרגישה את האנרגיה סביבך,
את יכולה למצוא איזון.
כשאת מוצאת איזון, את יכולה להרגיש את האנרגיה.
יפה!
אפילו לא ממש ניסיתי.
זה טוב.
את פשוט צריכה לשחרר.
קטרה?
סוקה! אומת האש. הם...
אני יודע. הבחנו בהם. לעמדות, מיד!
סוקה, המשגרים... - טען אותם.
אני לא מבינה. למה הם כאן?
אחרי כל הזמן הזה, מה הם יכולים כבר לרצות?
אותו.
הוא לא רק כשף האוויר האחרון.
נכון?
אתה האווטאר.
אנג?
ידעתי שהוא מסתיר משהו.
כשהעולם היה זקוק לאווטאר יותר מכול, הוא נעלם. מפני שהוא פחדן.
הוא ברח, ואנשים מתו.
סוקה, הם נחתו.
תתחבאי. - סוקה, אני רוצה...
קטרה... עכשיו.
בוא. עלינו להגיע למקום מבטחים.
אני הנסיך זוקו,
בנו הבכור של אדון האש אוזאי.
איננו מעוניינים לכבוש את בתיכם.
אנו רק מחפשים מישהו שאינו שייך לכאן.
מישהו שאינו אחד מכם.
הסגירו אותו עכשיו,
או שאשרוף את המקום הזה עד היסוד.
איפה הוא? - סוקה, אל תעשה את זה. אל תסגיר אותו.
הוא לא שייך לכאן. - זה לא בסדר ואתה יודע את זה!
אני יודע שאבא אמר לי להגן על הכפר. - כן,
אבל תזכור גם מה אימא אמרה לנו.
שאנחנו צריכים להגן על אלה שלא יכולים להגן על עצמם. הוא איבד את כל מה שהכיר.
סוקה, אתה לא מבין? הוא האווטאר! - הוא שיקר לנו!
אני יודעת שקשה לך עם האחריות הזאת.
אבל להיות מנהיג זה לא רק לתפוס דגים.
צריך לתת לאנשים סיבה לחיות.
זהו האווטאר. הוא תקווה.
ואנחנו זקוקים לזה לא פחות מאשר מזון ומחסה.
אני זקוקה לזה.
אני סוקה,
בנו של הקודה,
אדון ה...
השלג והקרח.
בשם כפר שבט המים מפרץ הזאב,
אני דורש שתעזוב מיד.
אם זו הדרך בה בחרת...
כרצונך.
בוא נפתור את זה בינינו, מנהיג מול מנהיג. אתה באמת צריך צבא?
חשבתי שכשפי האש הם אמיצים.
אל תיפול בפח.
נכריע אותם. אין להם סיכוי.
איפה התהילה בזה?
אני מסכים.
מי צריך צבא עכשיו?
עזוב אותו!
לא יכול להיות.
מספיק עם המשחקים.
תשרפו את הכפר עד היסוד.
לא!
אבוא איתך. רק תניח לו.
אותי אתה מחפש.
תפסו אותו. - חכה!
זה בסדר, קטרה.
עוד לא קרה שמישהו נלחם למעני.
אני חושב שאתה האדם האמיץ ביותר שפגשתי.
חייבים לעשות משהו.
סוקה, חייבים לעזור לו. סוקה!
טוב, תקשיב.
תחזק את התמוכות של השער, ואל תתרשל בתרגולים.
ראיתי פה רישול אמיתי היום. - תרגולים?
אל תיתן לצעירים לרדות בך.
הם חייבים לדעת מי הבוס.
כן.
אתה הבוס.
עכשיו...
בואי נציל את הילד המוזר הזה.
רבים לא האמינו שהיום הזה יגיע.
אני ביניהם.
אפשר לשאול אותך משהו?
סלח לי.
אני אירו, בנו של אדון האש אזולון...
וכמובן.
למה פתחה אומת האש במלחמה הזאת?
יש האומרים שזה בטבענו,
להתרחב ולבלוע לתוכנו...
כמו האש עצמה.
אחרים מאמינים שיציבות אמיתית בעולם הזה
אפשרית רק תחת השלטון שלנו,
ולכן, השאיפה לכבוש היא שאיפה לשלום ולאחדות.
אבל שלום בא מתוך כבוד לחיים, לא מתוך הרג והרס.
אמירה נאצלת, אווטאר.
אבל בסופו של דבר, בעבור רובנו,
לא משנה איך המלחמה הזאת החלה.
משנה רק איך היא תסתיים.
והאמונה היא שבאמצעות לכידתך,
אומת האש תוכל להביא לכך סוף סוף.
זאת האמונה שלך?
עליי ללכת.
אך אני מצפה לשיחות רבות איתך, אווטאר.
בינתיים,
אבקש לשלוח לך תה יסמין.
הוא מרגיע ביותר.
לא יהיה קל להשיג אותם. - אני יודע.
אני מקווה שנמצא זרם זריז. אולי נרכב על השובל שלהם.
או...
שנבחר בדרך אחרת.
את לא רצינית.
קטרה, לא.
אין מצב שאני רוכב על...
האווטארים.
עצור!
עצרו אותו!
פתחו באש! עכשיו!
היי, ילד!
סוקה!
אני לא מאמין שבאתם להציל אותי. תודה לכם.
הגיע הזמן להראות לחמומי המוח שהם לא יכולים לדרוך עלינו.
כשפי האש לא יוותרו.
הם ימשיכו לרדוף אחריך.
ולכן אנחנו לא יכולים לחזור הביתה.
זה יסכן את כולם.
אז לאן נלך?
גיאצו.
דבר כזה היה עול גדול על כל אחד,
אבל אתה לא כל אחד, אנג.
אתה חזק,
וטוב־לב,
ונדיב.
זכור את זה.
זכור תמיד מי אתה.
אנג?
מה קורה? מה הוא עושה?
אנג! - בואי!
אנג!
עצור את זה!
בבקשה!
אנג!
אנג,
קשה לי לדמיין מועמד מתאים ממך
לקבלת הכוחות האלה.
אתה חבר שלי.
תמיד תהיה חבר שלי.
בלי להעליב, אבל... מה זה היה?
אני לא יודע.
יש המון דברים שאני לא יודע.
הנזירים אינם, ואני לגמרי לבד.
אתה יודע,
כשאתה מאבד את הכול,
אז אתה מגלה כמה אתה חזק.
אז אתה לומד להילחם.
הם הקריבו את הקורבן העליון. למעני.
אני חייב לדאוג שמותם לא יהיה לשווא.
אני צריך לעשות את מה שהם רצו שאעשה:
להשלים את האימונים שלי, ולשלוט בכל כישורי הכשפות האחרים,
כדי שאוכל להחזיר את האיזון לעולם.
אה, זה הכול?
זה היה ביתי,
ועכשיו הוא איננו.
רק אחרי שמאבדים משהו,
אנחנו מבינים כמה הוא חשוב לנו...
ושהיינו מוכנים לעשות כל דבר כדי להחזיר אותו.
כל דבר.
אני לא יודע לאן זה יוביל,
ואני לא יודע אם יש לי מה שצריך,
אבל דבר אחד אני יודע:
אני האווטאר.
וזאת רק ההתחלה.
תרגום כתוביות: יניב אידלשטיין